केजरीवाल की तारीफ की; कहा- हवा पत्ते गिराती है, लेकिन पेड़ से रिश्ता खत्म नहीं होता
Delhi Budget 2023 Latest News Update; CM  Kejriwal  On Lieutenant Governor Vinay Kumar Saxena  दिल्ली सरकार का बजट सत्र शुक्रवार को शुरू हो गया। उपराज्यपाल विनय कुमार सक्सेना ने सदन को संबोधित किया और कहा कि उनके और दिल्ली सरकार के बीच हुई तकरार
दिल्ली में उपराज्यपाल (LG) और मुख्यमंत्री की राजनीतिक लड़ाई हमेशा चर्चा में रहती है, लेकिन शुक्रवार को नजारा कुछ बदला-बदला सा था। LG विनय कुमार सक्सेना ने बजट सत्र के दौरान अरविंद केजरीवाल की खूब तारीफ की। वहीं मुख्यमंत्री ने भी पुराने गिले-शिकवों को मामूली बताकर लोकतंत्र के सम्मान की बात कह डाली।
उपराज्यपाल ने सदन को संबोधित करते हुए कहा, ' इसमें कोई शक नहीं है कि पिछले कुछ दिनों में बोलने की कुछ मर्यादाएं टूटी हैं। लेकिन इससे संबंध नहीं टूट सकते। कई बाधाओं के बाद भी केजरीवाल सरकार ने अच्छे काम किए हैं। मैं एक बात कहना चाहता हूं जो एक पेड़ ने हवा के लिए कही है- वो मेरे पत्ते रोज गिराती है पर उससे मेरा रिश्ता कभी खत्म नहीं होता।'
इस पर CM केजरीवाल ने कहा, 'मैं यह जानता हूं कि ये बहुत मामूली बातें हैं लेकिन लोकतंत्र का सम्मान होना चाहिए। यदि 2 करोड़ लोगों ने सरकार को चुना है तो उसे काम करने देना चाहिए। यदि आप काम नहीं करने देंगे और काम के बीच बाधा बनेंगे तो यह ठीक नहीं है।'
LG बोले- कई बाधाओं के बाद भी सरकार ने अच्छे काम किए
विधानसभा में अपने अभिभाषण के दौरान LG ने कहा कि दिल्ली में नए अस्पतालों के निर्माण से मरीजों के लिए 16 हजार से अधिक बिस्तरों की व्यवस्था होगी। बीते सालों में 10वीं और 12वीं बोर्ड की परीक्षा में शानदार नतीजे आए। सरकार ने दिल्ली बोर्ड ऑफ सीनियर सेकेंड्री एजुकेशन की स्थापना की। दिल्ली टेक्निकल यूनिवर्सिटी के दूसरे चरण का कार्य पूरा हो गया है। सरकार द्वारा शिक्षा पर ध्यान देने के कारण छात्र अच्छा प्रदर्शन कर रहे हैं।
शराब नीति मामले में भाजपा ने केजरीवाल का इस्तीफा मांगा
सत्र की शुरुआत में सदन में LG सक्सेना के अभिभाषण हो रहा था। इस दौरान भाजपा और आप विधायकों ने एक-दूसरे के खिलाफ नारेबाजी करने लगे। विपक्षी दल भाजपा के विधायक रद्द की जा चुकी शराब नीति में कथित भ्रष्टाचार को लेकर मुख्यमंत्री अरविंद केजरीवाल के इस्तीफे की मांग कर रहे थे। इस पर विधानसभा अध्यक्ष राम निवास गोयल ने मार्शल को तीन विधायकों को सदन से बाहर ले जाने का आदेश दिया। इसके बाद LG का भाषण दोबारा शुरू हुआ।
केजरीवाल बोले- LG के भाषण के बीच भाजपा का दखल मर्यादा के विपरीत
केजरीवाल ने उपराज्यपाल के भाषण के दौरान भाजपा के दखल को सदन की मर्यादा के विपरीत बताया। यह एक तरह से सदन की अवमानना है। इस पर एक प्रस्ताव पारित किया गया है। इस मामले को उचित समिति के पास भेजा गया है। LG के भाषण के दौरान डिस्टरबेंस नहीं होना चाहिए। बता दें कि सौरभ भारद्वाज ने LG के भाषण के दौरान डिस्टर्ब किए जाने पर भाजपा विधायकों पर कार्यवाही की मांग की थी।
ये खबर भी पढ़ें...
LG ने DDC उपाध्यक्ष को बर्खास्त किया, दफ्तर सील, सरकारी गाड़ी छीनी
​​​​​​दिल्ली की केजरीवाल सरकार और उप-राज्यपाल के बीच टकराव एक बार फिर सामने आ रहा है। LG वीके सक्सेना ने आम आदमी पार्टी सरकार के थिंक टैंक माने जाने वाले डायलॉग एंड डेवलपमेंट कमीशन ऑफ दिल्ली (DDCD) के वाइस चेयरपर्सन जैस्मीन शाह को बर्खास्त कर दिया है। शाह पर आरोप था कि वे सरकारी ऑफिस का इस्तेमाल राजनीतिक मकसद के लिए कर रहे थे। पढ़िए पूरी खबर...
‘दिल्ली की योगशाला’ पर आमने-सामने सरकार और उपराज्यपाल
उपराज्यपाल (एलजी) विनय कुमार सक्सेना की ओर से अब तक मंजूरी नहीं मिलने के कारण केजरीवाल सरकार द्वारा शुरू की गई ‘दिल्ली की योगशाला’ कार्यक्रम मंगलवार से बंद हो जाएगा। हालांकि, एलजी कार्यालय के सूत्रों ने कहा कि सक्सेना को योजना जारी रखने को लेकर कोई फाइल नहीं मिली है। उन्होंने कहा कि पहले भी उन्हें कोई फाइल नहीं मिली थी और उपमुख्यमंत्री मनीष सिसोदिया ने सिर्फ पत्र लिखकर योजना को जारी रखने की मांग की थी। पढ़िए पूरी खबर...